मुखबिर बताकर मांगे 50 हजार रुपए, धमकी दी
भास्कर संवाददाता | पिपलियामंडी
एक व्यक्ति ने स्वयं काे पुलिस का मुखबिर बताकर सामने वाले पक्ष से 50 हजार रुपए की डिमांड की। राशि न देने पर झूठे केस में फंसाने की धमकी दी। पुलिस अधिकारियों का कहना है शिकायत मिलने पर जांच कराएंगे। अमरपुरा के विष्णु लाल पाटीदार ने बताया मुरली निवासी मदनसिंह गुर्जर उसे पुलिस का गवाह और मुखबिर होने की बात कहकर धमका रहा है। 50 हजार रुपए की डिमांड की है, रुपए न देने पर एनडीपीएस एक्ट में फंसाने की धमकी दी। मोबाइल से फोन कर लगातार परेशान कर रहा। विष्णु लाल ने बताया 2 दिन पहले पुलिस को शिकायत की तो धमकियां और बढ़ा दी, मेरे बेटे राहुल को लेकर धमकाया। मामले को लेकर मल्हारगढ़ टीआई केके शर्मा ने कहा आवेदन आया है। मामले की जांच करा रहे हैं। एसडीओपी सुरेंद्रसिंह झाला ने कहा मेरे पास तो कोई शिकायत नहीं पहुंची। दिखवाते हैं।
hin_Deva npi_Deva hin_Deva